Rolex
Rolex SA ir Šveices rokas pulksteņu un aksesuāru ražošanas uzņēmums, kura galvenais birojs atrodas Ženēvā. To Londonā 1905. gadā dibināja Kulmbahā dzimušais Hanss Vilsdorfs (Hans Wilsdorf, 1881—1960) un Alfrēds Deiviss (Alfred Davis) kā Wilsdorf and Davis. 1908. gadā tika izvēlēts pašreizējais nosaukums. Pēc Pirmā pasaules kara nelabvēlīgo muitas tarifu dēļ uzņēmumu pārcēla uz Šveici, kur tas atrodas joprojām.